Mikil samstaða í All senses hópnum eftir árs samstarf Nú er ár liðið frá því að samstarfsverkefni ferðaþjónustuaðila á Vesturlandi , “ All senses awoken ” hófs en markmið hópsins er að kynna og markaðssetja Vesturland innanlands sem utan . Að sögn Þórdísar Artursdóttur , verkefnastjóra hefur starfsemin gengið mjög vel og öflugur hópur ferðaþjónustuaðila unnið hörðum höndum að því að efla atvinnugreinina á Vesturlandi . “ Það hefur myndast mikil samstaða í hópnum og mikið ávinnst á þessu ári með vinnu að sameiginlegri markaðssetningu , ” segir Þórdís . Hópurinn , sem er opinn , hefur auglýst eftir fleiri samstarfsaðilum en hægt er að ganga inn í verkefnið tvisvar á ári , í desember og júní . Til að slást í för þurfta þeir ferðaþjónustuaðilar að uppfylla ákveðin skilyrði svo sem að hafa tilskilin leyfi fyrir starfsemi sinni , leggja af mörkum ákveðinn fjölda vinnutíma og greiða ársgjald svo eitthvað sé nefnt . “ Það er ekki ólíklegt að einhverjir nýir aðilar sjái hag sinn í því að ganga í samstarfið núna og við viljum auðvitað fá sem flesta með okkur í samstarfið , því með meira fjármagni og fleiri höndum er hægt að vinna enn betur að settum markmiðum , ” segir Þórdís bjartsýn á framtíðina . Í september ætlar hópurinn að standa að sameiginlegri kynningu á Vestnorden ferðakaupstefnunni sem fram fer í Reykjavík að þessu sinni en sú sýning er liður í erlendri kynningu á ferðaþjónustuVestulands .